**UVJETI ZA UPIS**

Pravo upisa na studij imaju sve osobe koje su uspješno završile četverogodišnju srednju školu. Strani državljani moraju prije upisa nostrificirati svoje svjedodžbe iz srednjih škola u nadležnome ministarstvu.

Razredbeni postupak temelji se na vrednovanju uspjeha iz srednje škole te na vrednovanju uspjeha na razredbenome ispitu.

Pristupnik na razredbenome postupku može steći najviše 1000 bodova, i to: na temelju uspjeha u srednjoj školi najviše 400 bodova, a na temelju provjere znanja na razredbenom ispitu najviše 600 bodova. Iz srednje škole se boduje opći uspjeh svh četiriju razreda i mature te ocjene iz relevantnih predmeta za svaki studij:

|  |  |
| --- | --- |
| **Studij**  | **Relevantni predmeti iz srednje škole**  |
| **Studij hrvatski jezik i književnost**  | hrvatski jezik  |
| **Studij engleski jezik i književnost**  | engleski jezik  |
| **Studij njemački jezik i književnost** **Studij ruski jezik i književnosti**  | njemački jezik hrvatski jezik i strani jezik  |
| **Studij talijanski jezik i književnost**  | hrvatski jezik i strani jezik  |
| **Studij latinski jezik i rimska književnost** **Studij komparativna književnost**  | latinski jezik hrvatski jezik  |
| **Studij filozofija**  | sociologija, logika i filozofija  |
| **Studij povijest**  | povijest  |
| **Studij povijest umjetnosti**  | povijest, latinski i povijest umjetnosti  |
| **Studij arheologija**  | povijest, latinski i povijest umjetnosti  |
| **Studij psihologija**  | matematika, fizika, biologija, psihologija i hrvatski jezik  |
| **Studij novinarstvo**  | hrvatski jezik, povijest i strani jezik  |
| **Studij politologija**  | hrvatski jezik, povijest i strani jezik  |
| **Studij socijalni rad**  | hrvatski jezik, sociologija i psihologija  |
| **Studij informacijske znanosti**  | informatika i hrvatski jezik  |
| **Studij odnosi s javnošću** **Studij logopedija** | hrvatski jezik, informatika i strani jezikhrvatski jezik, biologija i psihologija  |

Pravo upisa ostvaruju pristupnici koji su svojim rezultatome u razredbenom postupku izborili prvenstvo unutar broja pristupnika određenoga upisnim kvotama (na dvopredmetnome studiju to se odnosi na oba studija). Strani državljani ne mogu se prijaviti na razredbeni postupak u statusu redovitoga student uz potporu Ministarstva.

Pristupnici koji ostvare pravo upisa, a ne upišu se u vrijeme predviđeno za upis, gube pravo upisa.

Pristupnici koji nisu stekli pravo upisa mogu se ponovno natjecati u drugome razredbenom postupku na svim studijima za koje se ponovno raspisuje Natječaj.

Pristupnici koji su se prijavili na razredbeni postupak, a nisu pristupili razredbenomu ispitu, nemaju pravo na povrat novca.

Pristupnici koji ne steknu pravo upisa dužni su podignuti svoje dokumente najkasnije dva mjeseca od zaključenja razredbenoga postupka.